Kl syv i morges kørte en 46-årig mand ned af Solbjergvej i Veddum ved Hadsund. Der så han en mand blive slået ned af en ukendt gerningsmand, men nåede at køre fordi uden at stoppe. Han vendte kort tid efter tilbage for at se efter manden, men han var væk. Fra stedet kørte en rød VW Transporter i høj fart og han satte efter bilen. Han måtte dog opgive, da bilen kørte for hurtigt. Derefter meldte han, hvad han mener, er en mulig bortførelse til politiet. Flere politibiler fra Østjyllands- og Nordjyllands Politi har forsøgt at finde bilen, men uden held. Politiet efterlyser derfor den røde Volkswagen Transporter, der muligvis har nummerpladen HZA 503 og som muligvis er polsk. Bilen er sidst set køre i høj fart mod Als. Oplysninger kan gives til Nordjyllands Politi på 1-1-4.

Opsummering:
Tidligt i morges kørte en bilist forbi en mand, der blev slået ned. Da han kørte tilbage for at se efter manden, var han væk. Nu efterlyser Nordjyllands Politi en rød VW Transporter.